अज़रबैजान सोवियत समाजवादी गणराज्य

आज़र्बैजान सोवियत समाजवादी गणराज्य (आज़ेरी: Азәрбајҹан Совет Сосиалист Республикасы, रूसी: Азербайджанская Советская Социалистическая Республика) सन 1922 से लेकर सन 1991 तक सोवियत संघ का एक गणराज्य था। इसका निर्माण 28 अप्रैल 1920 को हुआ था। निर्माण के बाद दो वर्ष तक यह एक स्वतंत्र देश रहा, जिसके बाद इसे आर्मेनियाई एसएसआर, और जॉर्जियाई एसएसआर सहित ट्रान्सकॉकेशियन एसएफएसआर में सम्मिलित कर लिया गया।

दिसम्बर 1922 में ट्रान्सकाकेसियाई एसएसआर नवनिर्मित सोवियत संघ का भाग बन गया। अज़रबैजान सोवियत समाजवादी गणराज्य का संविधान ९वें असाधारण अखिल-अज़रबैजान सोवियत कांग्रेस द्वारा 14 मार्च 1937 को स्वीकृत किया गया था। 5 फरवरी 1991 को  अज़रबैजान सोवियत समाजवादी गणराज्य का नम बदलकर आज़र्बैजान गणराज्य कर दिया गया। यह परिवर्तन  अज़रबैजान सोवियत समाजवादी गणराज्य की सर्वोच्च सोवियत द्वारा द्वारा लिए गए निर्णय संख्या 16-XII के आधार पर किया गया।  आज़र्बैजान सोवियत समाजवादी गणराज्य का संविधान 1995 में समाप्त कर दिया गया और  अज़रबैजान का संविधान लागू किया गया। 

सन्दर्भ

श्रेणी:भूतपूर्व सोवियत गणराज्य